Удрили Турци на гњат
Јесте ли ви људи чули, како удрише турци на гњат? — Не ми, а ђе је то мјесто? Је ли близу нас? — Богме јест, да нема куд ближе него је, и ево их по сред нас, а зар сте ћoрави те их не видите? — Не ми, него казуј душе ти то мора бити некаква гатка. Не ћу вам казати, за што би и ђеца погодила шта ће ово рећи, а камо ли ви људи. — (Почну сви мислити, па они те најпрви погоди, почне се смијати у вас грохот па рече:) a, а сад знам: то је на гњат од ноге, т. ј. она кост од кољена до шљанка.

Референце

Извор 
Врчевић, В. 1868. Српске народне приповијетке понајвише кратке и шаљиве. Биоград: Српско учено друштво. стр. 195.

Српске народне приповетке
Народне шаљиве приче